CELEX: 62009TA0036
Language: hu
Date: 2011-09-09 00:00:00
Title: T-36/09. sz. ügy: A Törvényszék 2011. szeptember 9-i ítélete — dm-drogerie markt kontra OHIM — Distribuciones Mylar (dm) ( Közösségi védjegy — Felszólalási eljárás — A dm közösségi szóvédjegy bejelentése — A dm korábbi nemzeti ábrás védjegy — Közigazgatási eljárás — A felszólalási osztályok határozatai — Visszavonás — Tárgyi tévedések kijavítása — Nem létező aktus — A fellebbezési tanács elé terjesztett fellebbezések elfogadhatósága — Fellebbezési határidő — Jogos bizalom — A 40/94/EK rendelet 59., 60a., 63. és 77a. cikke (jelenleg a 207/2009/EK rendelet 60., 62., 65. és 80. cikke) — A 2868/95/EK rendelet 53. szabálya )

22.10.2011   
            
            
               HU
            
            
               Az Európai Unió Hivatalos Lapja
            
            
               C 311/39
            
         A Törvényszék 2011. szeptember 9-i ítélete — dm-drogerie markt kontra OHIM — Distribuciones Mylar (dm)
   (T-36/09. sz. ügy) (1)
   
   (Közösségi védjegy - Felszólalási eljárás - A dm közösségi szóvédjegy bejelentése - A dm korábbi nemzeti ábrás védjegy - Közigazgatási eljárás - A felszólalási osztályok határozatai - Visszavonás - Tárgyi tévedések kijavítása - Nem létező aktus - A fellebbezési tanács elé terjesztett fellebbezések elfogadhatósága - Fellebbezési határidő - Jogos bizalom - A 40/94/EK rendelet 59., 60a., 63. és 77a. cikke (jelenleg a 207/2009/EK rendelet 60., 62., 65. és 80. cikke) - A 2868/95/EK rendelet 53. szabálya)
   2011/C 311/69
   Az eljárás nyelve: angol
   
      Felek
   
   
      Felperes: dm-drogerie markt GmbH & Co. KG (Karlsruhe, Németország) (képviselők: O. Bludovsky és C. Mellein ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM) (képviselők: kezdetben: J. Novais Gonçalves, később: G. Schneider meghatalmazottak)
   
      A másik fél az OHIM fellebbezési tanácsa előtti eljárásban: Distribuciones Mylar, SA (Gelves, Spanyolország)
   
      Az ügy tárgya
   
   Az OHIM első fellebbezési tanácsának 2008. október 30-i, a Distribuciones Mylar, SA és a dm-drogerie markt GmbH & Co. KG közötti felszólalási eljárás tárgyában hozott határozatának (R 228/2008-1. sz. ügy) hatályon kívül helyezése iránt benyújtott kereset.
   
      Az ítélet rendelkező része
   
   
               1.
            
            
               A Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2008. október 30-i, a Distribuciones Mylar, SA és a dm-drogerie markt GmbH & Co. KG közötti felszólalási eljárás tárgyában hozott határozatát (R 228/2008-1. sz. ügy) hatályon kívül helyezi, amennyiben az nem nyilvánította semmisnek a felszólalási osztály 2007. május 16-i határozatának módosított változatát.
            
         
               2.
            
            
               A Törvényszék a keresetet az ezt meghaladó részében elutasítja.
            
         
               3.
            
            
               A Törvényszék az OHIM-ot kötelezi a költségek viselésére.
            
         
      (1)  HL C 82., 2009.4.4.